gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl gl es es gl gl gl gl gl gl gl gl gl gl gl de en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Baixo seguimento da folga da función pública
Domingo, 02 de outubro de 2022
Os sindicatos cifran entre un 50 e un 60% o seguimento do paro, as administracións reducen esta porcentaxe a pouco máis dun 10%.
Manifestación da CIG en Ourense
Este martes 160 mil funcionarios galegos estaban convocados a un paro xeral contra os recortes salariais que impuxo o mes pasado o goberno español para reducir o déficit público. A xornada transcorreu con poucas incidencias e o maior conflito deuse na guerra de datos de participación.
As cifras de balance da folga en Galiza ofrecidas polos sindicatos oscilan entre o 50% de seguimento que di a CIG e o algo máis do 60% que aseguran sindicatos como UXT. Porén, fontes dos representantes dos traballadores recoñecían que a incidencia da folga fora menor da que cabería esperar. Unha das razóns principais é a “dificultade para mobilizar á xente cando xa se aplicaron os recortes e os funcionarios cren que non hai nada que facer”. Outra dos razoamentos dos convocantes eran os “abusivos” servizos mínimos decretados en determinados sectores, como o sanitario.
Pola súa parte, dende a Xunta sinalaban que dos 92 mil traballadores dependentes de San Caetano secundaran o paro un 10,54%. A nivel do Estado Español os sindicatos aseguran que a porcentaxes de traballadores que acudiron á folga foi dun 75% mentres que o executivo de Rodríguez Zapatero reduce a cifra a un 11,8%.
Ás 11 horas da mañá a UXT estimaba que un 61,1% dos 160 mil traballadores da función pública que hai en Galiza estaban a participar na folga convocada polos principais sindicatos. Por administracións, este sindicato en 54,4% o seguimento dos empregados dependentes da Xunta; nun 67% os dependentes do goberno español; nun 61% na administración local; e nun 59,7% no servizo postal.
A función pública galega secunda dende primeira hora da mañá unha folga que están convocada en todo o Estado Español. No noso país, UXT, CIG e CC.OO lideran as mobilizacións e chamaron a secundar o paro aos perto de 160 mil traballadores públicos (máis de 90 mil dependentes da Xunta) das diferentes administracións. Os sindicatos queren protestar así contra a decisión de recortar unha media dun 5% os salarios dos empregados públicos.
Os primeiros datos apuntan a un seguimento desigual da folga no noso país, que estaría a ser un pouco maior na administración local. Aínda así, os sindicatos xa están a protestar contra servizos mínimos que en sectores como a sanidade afectan á práctica totalidade do persoal. Polo de agora non houbo incidentes de importancia.
A nivel estatal, UXT e CC.OO cifran o seguimento da folga ás 8 horas da mañá en perto do 80%, o goberno español reducía a cifra a un 15%.
Os sindicatos convocaron concentracións de traballadores públicos en distintas localidades galega. Así na Coruña, Vigo, Ourense e Ferrol terán lugar ás 12 horas. En Pontevedra as mobilizacións comezarán ás 10, en Lugo ás 11.30 e en Vilagarcía ás 20 horas.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Manifestación da CIG na Coruña
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto